**11.§**

# **Par Ogres novada pašvaldības saistošo noteikumu Nr.10/2015 „Grozījumi Ogres novada pašvaldības 2014. gada 13. novembra saistošajos noteikumos Nr. 32/2014 „Ogres novada pašvaldības aģentūras „Ogres namsaimnieks” nolikums” pieņemšanu**

(O. Atslēdziņš)

Iepazīstoties ar Ogres novada pašvaldības aģentūras „Ogres namsaimnieks” sagatavoto lēmumprojektu un noklausoties Ogres novada pašvaldības aģentūras „Ogres namsaimnieks” direktora Aigara Brieža un Ogres novada pašvaldības centrālās administrācijas “Ogres novada pašvaldība” Administratīvā departamenta direktores Danas Bārbales ziņojumu un pamatojoties uz likuma „Par pašvaldībām” 43. panta pirmās daļas 13. punktu un likuma „Publisko aģentūru likums” 2. panta otro daļu un 16. panta otro un ceturto daļu,

**balsojot: PAR –** 8 balsis (M.Siliņš, E.Dzelzītis, Dz.Mozule, I.Tamane, E.Helmanis, A.Mangulis, I.Vecziediņa, J.Laizāns), **PRET –** 1 balss (E.Bartkevičs), **ATTURAS –** 6 balsis (V.Gaile, M.Legzdiņš, S.Kirhnere, R.Javoišs, V.Pūķe, L.Strelkova), Ogres novada pašvaldības dome **NOLEMJ:**

1. Pieņemt Ogres novada pašvaldības saistošos noteikumus „Grozījumi 2014. gada 13. novembra saistošajos noteikumos Nr. 32/2014 „Ogres novada pašvaldības aģentūras „Ogres namsaimnieks” nolikums” ([pielikumā uz vienas lapas](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2015/16_julijs/pielikumi/piel_par_11_noteikumi_grozijumi.doc)), turpmāk tekstā – Noteikumi. (P/a “Ogres namsaimnieks” struktūru [skatīt šeit.)](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2015/16_julijs/pielikumi/piel_par_11_struktura.docx)
2. Ogres novada pašvaldības centrālās administrācijas “Ogres novada pašvaldība” Administratīvā departamenta direktorei **Danai Bārbalei** triju darba dienu laikā pēc Noteikumu parakstīšanas rakstveidā un elektroniskā veidā nosūtīt tos un paskaidrojuma rakstu LR Vides aizsardzības un reģionālās attīstības ministrijai (turpmāk – VARAM) atzinuma sniegšanai.
3. Ogres novada pašvaldības centrālās administrācijas “Ogres novada pašvaldība” sabiedrisko attiecību nodaļas vadītājam **Nikolajam Sapožņikovam** pēc VARAM atzinuma saņemšanas publicēt Noteikumus pašvaldības laikrakstā “Ogrēnietis” un pēc Noteikumu spēkā stāšanās publicēt tos pašvaldības mājaslapā internetā.
4. Ogres novada pašvaldības centrālās administrācijas „Ogres novada pašvaldība” kancelejas vadītājai **Ievai Vilcānei** pēc Noteikumu publikācijas pašvaldības laikrakstā “Ogrēnietis” nodrošināt Noteikumu brīvu pieejamību Ogres novada pašvaldības ēkā un pašvaldības pagastu pārvaldēs.
5. **Kontroli** par lēmuma izpildi uzdot Ogres novada pašvaldības izpilddirektoram Pēterim Dimantam.